एह्‌दे लेई सारे प्राइवेट स्कूल बंद करी दित्ते जान ते सारे बच्चे नगर निगम दे स्कूलें च शिक्षा हासल करन। उनें गलाया जे सामाजिक न्यांऽ दा मापदंड उसलै तैआर कीता जाई सकदा ऐ जिसलै सारे कोला पैह्ले सारें लेई इक जनेई शिक्षा दी बवस्था होए। उनें गलाया जे देश दी भाश ते खास करियै क्षेत्रीय भाशा गी महत्त्व दित्ता जाना जरूरी ऐ। उदा गलाना हा जे संसद देश दी भाग्य निर्माता न ते समाजवाद आन्नना ऐ तां संसद च समाजवादिएं दी मजूदगी जरूरी ऐ। एह्दे लेई पैह्ले आम चुनांऽ 1952 च उंदी प्रजा सोसलिस्ट पार्टी ने पूरे देश च अपने मेदवाद चुनांऽ मदान च तुआरे। 1962 च होए आम चुनांऽ च उत्तर प्रदेश च फूलपुर संसदीय क्षेत्र थमां ओह् पंडित जवाहर लाल नेहरू दे खलाफ खड़े होए ब चुनांऽ हारी गे।